CELEX: 62018CA0058
Language: fi
Date: 2019-06-06 00:00:00
Title: asia C-58/18: Unionin tuomioistuimen tuomio (ensimmäinen jaosto) 6.6.2019 (ennakkoratkaisupyyntö, jonka on esittänyt justice de paix du canton de Visé — Belgia) — Michel Schyns v. Belfius Banque SA (Ennakkoratkaisupyyntö — Kuluttajansuoja — Direktiivi 2008/48/EY — Sopimuksen tekoa edeltävät velvoitteet — 5 artiklan 6 kohta — Luotonantajan velvollisuus selvittää parhaiten soveltuva luotto — 8 artiklan 1 kohta — Luotonantajan velvollisuus pidättäytyä luottosopimuksen tekemisestä, mikäli sillä on kuluttajan luottokelpoisuutta koskevia epäilyksiä — Luotonantajan velvollisuus arvioida luoton tarkoituksenmukaisuus)

5.8.2019   
            
            
               FI
            
            
               Euroopan unionin virallinen lehti
            
            
               C 263/12
            
         
      Unionin tuomioistuimen tuomio (ensimmäinen jaosto) 6.6.2019 (ennakkoratkaisupyyntö, jonka on esittänyt justice de paix du canton de Visé — Belgia) — Michel Schyns v. Belfius Banque SA
      (asia C-58/18) (1)
      
      (Ennakkoratkaisupyyntö - Kuluttajansuoja - Direktiivi 2008/48/EY - Sopimuksen tekoa edeltävät velvoitteet - 5 artiklan 6 kohta - Luotonantajan velvollisuus selvittää parhaiten soveltuva luotto - 8 artiklan 1 kohta - Luotonantajan velvollisuus pidättäytyä luottosopimuksen tekemisestä, mikäli sillä on kuluttajan luottokelpoisuutta koskevia epäilyksiä - Luotonantajan velvollisuus arvioida luoton tarkoituksenmukaisuus)
      (2019/C 263/14)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Justice de paix du canton de Visé
      
         Pääasian asianosaiset
      
      
         Kantaja: Michel Schyns
      
         Vastaaja: Belfius Banque SA
      
         Tuomiolauselma
      
      
                  1)
               
               
                  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 2008/48/EY 5 artiklan 6 kohtaa on tulkittava siten, että se ei ole esteenä pääasiassa kyseessä olevan kaltaiselle kansalliselle lainsäädännölle, jossa luotonantajille ja -välittäjille asetetaan velvollisuus tavanomaisesti tarjoamiensa tai välittämiensä luottosopimusten yhteydessä selvittää sopivin luoton tyyppi ja määrä ottamalla huomioon kuluttajan taloudellinen tilanne sopimuksentekopäivänä ja luoton tarkoitus.
               
            
                  2)
               
               
                  Direktiivin 2008/48 5 artiklan 6 kohtaa ja 8 artiklan 1 kohtaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jonka mukaan luotonantajan on pidättäydyttävä luottosopimuksen tekemisestä, mikäli se ei voi kuluttajan luottokelpoisuutta koskevan tarkistuksen jälkeen kohtuudella katsoa, että tällä on edellytykset noudattaa aiotun sopimuksen mukaisia velvollisuuksiaan.
               
            
         (1)  EUVL C 166, 14.5.2018.